Monen Gran Canarian -kävijän suosikkikohde Puerto Rico on helppo lomakohde, jossa kaikki tarvittava löytyy läheltä. Vain aikuisille tarkoitettu Servatur Casablanca Suites & Spa sijaitsee kätevästi lyhyen kävelymatkan päässä Puerto Ricon ostoskeskuksesta. Hotellin kattoterassilla ja uima-altaalla on mukava viettää aikaa auringosta nauttien. Upeista merinäköaloista tunnetulla Hotel Riu Vistamarilla on paljon kanta-asiakkaita, jotka palaavat hotelliin yhä uudelleen. Uima-altaista ja all inclusive -ruokatarjonnasta nauttien loma kuluu leppoisasti.